Ain Särg

**Ain Särg** (23. veebruar 1932 – 28. aprill 1997) oli eesti arstiteadlane, meditsiinikandidaat. 

## Elulugu
Sündinud Tartus Artur ja Riina Särje pojana. Artur Särg oli Tartu Ülikooli majandusteaduskonna üliõpilane ja töötas tsemenditooteid valmistanud firmas Jaan Särg ja Poeg. Ema Riina, luuletaja, ajakirjaniku ja karskusliikumise tegelase Rudolf Hanssoni tütar, oli koduperenaine.

Sõja ajal lahkus perekond Tartust ja asus elama Peedule (Elva linnaosa) Jaan Särje ehitatud suvemajja, kus Ain Särg elas elu lõpuni. Ain Särg õppis Ülejõe algkoolis (Tartu III algkool) ja aastatel 1943–1951 Elva Keskkoolis. Samal aastal asus õppima Tartu Riikliku Ülikooli arstiteaduskonda, mille lõpetas 1957. aastal ravi erialal. Aine Särje väitekiri oli teemal „Tupe ja nina limaskesta lameepiteelrakkudes, samuti emakakaela kanali limas ja ninaeritises toimuvatest muutustest bifaasilise menstruaaltsükli korral” (1974). Asus tööle Elva haiglasse, spetsialiseerudes günekoloogiale. Ülikooli ajal omandas ta arstitööks vajalikke kogemusi kiirabis velskrina töötades. Aastatel 1961–1962 töötas Särg Valga Raudteehaiglas günekoloogina ja 1963. aastast Tartu Kliinilises Sünnitusmajas günekoloogina, tehes ajuti lisatööd ka laboriarstina.

Ain Särg oli püssi- ja püstolilaskmises I järgu sportlane.

## Isiklikku
Ain Särg abiellus 23. märtsil 1954 Tiiu Tombakuga, kes töötas Uderna 7-klassilises Koolis ja hiljem Elva Keskkoolis vene keele õpetajana. Poeg Ilmar Särg sündis 11. märtsil 1955 ja Indrek Särg 26. aprillil 1966. Ilmar töötab arst-õppejõuna Tartu Ülikooli südamekliinikus. Indrek on hariduselt eesti filoloog. 

## Kirjanduslik tegevus
Ain ja Ilmar Särg on avaldanud hulgaliselt "Looduse lugusid" Edasis, "Kapsaussi jutte" ajalehtedes Tartumaa ja , mälestusi ja ilukirjandust lisaks ka Sõnumilehes ja Maalehes. Oma elukogemustest on Ain Särg kirjutanud hulgaliselt meditsiinialaseid novelle, mis pidid ilmuma 1991. aastal Eesti Raamatu väljaandena pealkirjaga "Riivatud jutud". Paberipuudusel jäi see raamat siis ilmumata ja käsikiri tagastati autorile. Ilukirjandusliku loomingu andis välja poeg Ilmari asutatud kirjastus Lambri Raamat.

### Teosed
*Ain ja Ilmar Särg "Kahekesi", 1997
*Ain Särg "Riivatud jutud", 1998 (meditsiinilised lood)
*Ain Särg "Pärlipüüdja", 1999 (spordiulmelood)
*Ain ja Ilmar Särg romaan "Tagasitulek Ojamäele", 1999
*Ain Särg "Neist, kes meie ümber", 2002 (loomajutte lastele)
*Ain Särg "Maailmalõpp", 2007 (nelja sahtli lood)
*Ain ja Ilmar Särg "Murdunud keeristuules", 2009 (rajoonihaigla elu käsitlev romaan Ain Särje töökaaslastest prototüüpidega)

### Meditsiiniartiklid
Venekeelne autoreferaat, mis sisaldas üheksat varem ilmunud tööd, ilmus 1974. aastal Tartus.
*Oб эндoназальнoм электрoфoрезе новокайна при вегетативной пельвипатии.  "Endonasaalsest novokaiinelektroforeesist vegetatiivse pelvipaatia puhul" - Уч. Зап. Тартуского гос. ун-та вып 296. Tartu 1972, lk 180–182 (koos S. Sibulaga)

*"O методике oпределения кариопикнотического и эозинофильного индексов во влагалищных мазках. Karüopüknoosi ja eosinofiilia indeksi määramise metoodikast tupe äigepreparaatides" - Уч. Зап. Тартуского гос. ун-та вып 296. Tartu 1972, lk 184–186 

*"Некоторые проблемы методики исследования оценки феноүмена арборизации цервикальной слизи. Emakakaela lima arborisatsioonifenomeni metoodika ja hindamise mõningaid probleeme" - Уч. Зап. Тартуского гос. ун-та вып 296. Tartu 1972, lk 188–192 (koos E. Kornetiga) 

*"Цитометричекское исследованиe влагалишных мазков в течение менструального цикла. Материалы VIII республикаанской науно-практической конференции по актуальным вопросам акушерства и гинекологии. Lk 52–53 

*Микробная флора и ее чувствительность к антибиотикам при острых воспалительных процессах придактов матки. - Tartu Riiklik Ülikool Arstiteaduslikke töid nr 17 (1968), lk 188–189

*Abdominaalne dekompressioon sünnitusabis. Nõukogude Eesti Tervishoid nr 4 1969 (koos H. Jalviste ja K. Allasega), lk 284–285

*Emakakaela kanali lima antispermaalne faktor. Nõukogude Eesti Tervishoid nr 5 1969, lk 347–348

* Traumaatilise günatreesia juht. Nõukogude Eesti tervishoid nr 4 1967 (koos I Veermaga)